Karolis Žebrauskas

Karolis Žebrauskas (g. 2002 m. birželio 12 d.) – Lietuvos futbolininkas, saugas. Atstovauja Gargždų „Bangos“ klubui ir įvairaus amžiaus Lietuvos jaunimo rinktinėms.

Klubinė karjera 
Nuo 2014 m. antros pusės atstovavo Klaipėdos futbolo mokyklai.

Nuo 2015 m. spalio mėn. atstovavo  Nacionalinei futbolo akademijai.

Nuo 2016 m. pabaigos žaidė Tauro sporto mokyklos komandose.

2017 m. atstovavo FK NFA, kuri žaidė Antroje lygoje, o 2018 m. Pirmoje lygoje.

2019 m. praleido Italijoje, kur futbolo paslapčių sėmėsi Udinese Calcio jaunimo ekipose.

FK Sūduva 
Profesionalo karjerą pradėjo 2020 m. Marijampolės „Sūduvoje“. 

Buvo registruojamas A lygos rungtynėms, tačiau joje nesužaidė nė minutės. 

Atstovavo Sūduvos „bekų“ ekipai, rungtyniavusiai Antroje lygoje.

FK Banga 
2021 m. karjerą tęsė Gargždų „Bangoje“. Debiutas A lygoje įvyko 2021 m. gegužės 29 d. prieš Alytaus „Dainavą“.

2021 m. lapkričio 28 d. rungtynėse prieš FK Kauno Žalgiris pelnė vienintelį rungtynių įvartį. Ši Gargždų klubo pergalė juos kilstelėjo ir devintos vietos į septintą galutinėje komandų rikiuotėje ir FK Banga išvengė perkėlimo į Pirmą lygą.

2022 m. kovo 26 d. pelnė įvartį rungtynėse prieš FC Džiugas. Gargždiškiai atsilikinėjo (0:1), o po  žaidėjo tikslaus smūgio rezultatas tapo lygus 1:1.

2022 m. rugpjūčio 6 d. rungtynėse prieš FK Žalgiris pasižymėjo pelnydamas įvartį ir sušvelnino varžovų persvarą. Vilniečiai pirmavo 2-0, o galutinė rungtynių baigtis 2-1 žalgiriečių naudai.

Statistika 
 A lygos statistika

Spalvų reikšmės: 
 Ekipa žaidė A lygoje;
 Pirmos lygos ekipa;

Pasiekimai 
 su FK Banga
 A lyga
 Bronzos medaliai: (būsimas įvykis)

 asmeniniai
 Išrinktas į simbolinę A lygos žaidėjų simbolinę savaitės rinktinę.
 Išrinktas geriausiu jaunuoju „Optibet A lygos“ 2021 m. lapkričio mėnesio žaidėju.

Rinktinės 
 Atstovavo U-18 rinktinei
2019 m. rugsėjo 12 d. draugiškose rungtynėse prieš Turkijos U-18 rinktinę pasižymėjo pelnydamas įvartį, tačiau lietuviai nusileido turkams rezultatu 2-4.
 Atstovavo U-21 rinktinei
Atrankoje į 2023 metų Europos čempionatą 2021 m. spalio 8 d. Lietuvos U-21 rinktinė rezultatu 2:1 nugalėjo Maltos futbolininkus. Šiose rungtynėse nuo 68 minutės žaidė ir Karolis Žebrauskas.

Šaltiniai

Nuorodos 
 alyga.lt svetainė
 SOCCERWAY
 SOFASCORE
 lietuvosfutbolas.lt
 Globalsportsarchive
 Transfermarkt
 fkbanga.lt

Lietuvos futbolininkai